text: 16. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Σ.8651 της 5/14 Οκτ. 1963 (ΦΕΚ Β΄ 453) Περί επεκτάσεως της αρμοδιότητος του Τελωνείου Σαλαμίνος (Γ/1δ). Έχοντες υπ’ όψη τας διατάξεις της παρ. 5 του άρθρ. 1 του Νόμ. 1165/1918 «περί Τελωνειακού Κώδικος», ως αύται ετροποποιήθησαν δια του άρθρ. 12 του Ν.Δ. 1677/1942 «περί τροποποιήσεως δασμολογικών και τελωνειακών διατάξεων», αποφασίζομεν: Επιτρέπεται η αποταμίευσις, παρά τω Τελωνείω Γ΄ Τάξεως Σαλαμίνος, των δυνάμει διαβατηρίου αποστελλομένων υγρών καυσίμων και λιπαντικών, προς τον σκοπόν της διαθέσεως τούτων δια τας ανάγκας των πλοίων. Η εσωτερική αποστολή ή ανάλωσις των ως άνω ειδών δι’ άλλην χρήσιν απαγορεύεται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Ομοία της άνω αποφάσεως δια το Τελωνείον Γ΄ Τάξεως Αγίου Κηρύκου εξεδόθη η υπ’ αριθ. Σ.13596 της 24 Νοεμ./15 Δεκ. 1966 (ΦΕΚ Β΄ 754) αποφ. Υπ. Οικονομικών. Ομοίως η υπ’ αριθ. Τ.6479/205 της 24 Νοεμ./15 Δεκ. 1966 (ΦΕΚ Β΄ 754) αποφ. Υπ. Οικονομικών δια το Τελωνείον Καρπάθου, (αφορώσα μαγειρικά λίπη και μαργαρίνην κονσέρβας εις κρέατα, αλλαντικών, ζυμαρικών και κατεψυγμένων πουλερικών). 